ตอนนี้เครียดเรื่องตกขาวที่ออกมาเป็นแป้งเปียกแฉะๆ สีเหลืองอ่อนๆ ติดกกน.เป็นคราบ กลิ่นปกติ ไม่เเสบไม่คัน ปวดท้องน้อยไม่มากบางครั้งปวดเเค่ด้านขวา เรอบ่อยท้องมีเเต่ลม พะอืดพะอม นอนเยอะ เคยมีเพศสัมพันธ์ครั้งเเรกวันที่ 14 มีนาคม สวมถุงยางและยาคุมฉุกเฉิน วันที่ 27 มีนามีประจำเดือนปกติ มีการร่วมเพศอีกครั้งวันที่ 4 เมษา สวมถุงยางเเต่ไม่ทานยาคุม หลังจากนั้นก็ไม่มีกิจกรรมร่วมกัน ประจำเดือนมาวันที่ 13 พฤษภาคม(ล่าสุด) วันนี้ผ่านกำหนดมาเเล้วก็ยังไม่มา อยากให้เเพทย์วินิจฉัยว่ามันเกี่ยวกับยาคุมฉุกเฉินหรือไม่ หรือเป็นอาการที่รอบเดือนกำลังจะมา ปกติแล้วก็มาไม่ค่อยตรงค่ะ แต่อาการต่างๆทำให้เกิดความกังวล รบกวนด้วยนะคะ
สวัสดีค่ะ ตกขาวที่ออกมาเป็นแป้งเปียกแฉะ มีสีเหลืองอ่อน ไม่แสบ ไม่คันอะไร อาจจะเป็นตกขาวที่ร่างกายสร้างขึ้นมาเพื่อทำการหล่อลื่นช่องคลอดตามปกติค่ะ ยกเว้นตกขาวมีสีผิดไปจากสีขาวหรือเหลืองอ่อนๆ ร่วมกับทำให้ระคายเคืองในช่องคลอดมาก อาจจะเกี่ยวกับการติดเชื้อของช่องคลอดและปากมดลูกที่ควรไปพบแพทย์เพื่อรับยาฆ่าเชื้อที่ตรงกับโรคต่อไปการมีเพศสัมพันธ์ดังลักษณะที่กล่าวมานั้น หากหลังมีเพศสัมพันธ์ครั้งสุดท้าย มีรอบเดือนที่มาตรงรอบมาแล้ว ก็แสดงว่าน่าจะไม่มีการตั้งครรภ์ การใช้ยาคุมฉุกเฉินตั้งแต่เดือนมีนาคมนั้น ไม่น่าจะมีผลมาถึงเดือนปัจจุบันได้ และหากหลังใช้ยาคุมฉุกเฉิน มีประจำเดือนที่มาตรงรอบตามปกติแล้ว ก็แสดงว่ายาคุมก็มีประสิทธิภาพในการตั้งครรภ์ไปแล้ว จะไม่มีผลข้างเคียงตามมาอีกค่ะการที่ประจำเดือนไม่มา อาจมีสาเหตุอื่นๆเช่น ถุงน้ำหลายใบในรังไข่ ฮอร์โมนจากรังไข่ไม่สมดุล ผนังมดลูกบาง พังผืดมดลูก ซึ่งควรไปพบแพทย์เพื่อตรวจหาสาเหตุที่แน่ชัดและแก้ไขตามสาเหตุนั้นต่อไป โดยแพทย์อาจจะยืนยันการตั้งครรภ์ก่อนด้วยว่าไม่ได้ตั้งครรภ์ค่ะ